Kipo inggih punika salah satunggaling dhedhaharan tradhisional Jawa khas Kota Gede, Ngayogyakarta, ingkang dipundamel saking wos ketan. Wujudipun kipo punika bunder alit-alit, agengipun boten langkung saking sanyari jempol tiyang diwasa. Kanggé kulit pérangan njawinipun dipundamel saking adonan glepung ketan, déné isinipun dipundamel saking parutan klapa ingkang winastan entèn-entèn.